Document ID: /roh_data/filtered/fineweb-2-filterrobots_roh.jsonl.gz/61030

Pertutgads èn biros en tschintg chapitalas da l'Europa da l'Ost, numnadamain Budapest, Prag, Warschau, Bratislava e Riga. En ils biros lavuran en tut 13 collavuraturs e collavuraturas. La Confederaziun na vegn betg a porscher autras plazzas a las persunas pertutgadas, uschia che quellas perdan lur plazza.
La raschun è ch'il Cussegl federal ha decis da pir conceder dapli subvenziuns per stadis commembers da l’UE, sche las tractativas bilateralas fan progress. Cun las subvenziuns èn tranter auter chanalisaziuns vegnidas sanadas, servetschs da salvament vegnids endrizzads u er meglierà la tgira da glieud veglia.
RR novitads 09:00